
URDHËR
Nr. 338, datë 10.5.2024

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE TË SHFAQUR NË SHTETIN E BULLGARISË

Mbështetur në nenin 102, pika 4 të Kushtetutës; në nenin 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar,
 
URDHËROJ:

1. Ndalimin e importit, tranzitimit nëpërmjet territorit të Republikës së Shqipërisë, të:
a) shpendëve të gjallë shtëpiakë;
b) zogjve 24-orësh;
c) shpendëve dekorativë;
ç) materialit biologjik të shpendëve;
d) vezëve të shpendëve;
dh) mishit të shpendëve të patrajtuar termikisht;
e) nënprodukteve të shpendëve të patrajtuara termikisht,
nga shteti i Bullgarisë, sipas tabelës së mëposhtme:
 
	Nr.
	Ndarja administrative e nivelit 1
	*Ndarja administrative e nivelit 2
	Ndarja administrative e nivelit 3

	1
	Dobrich
	Dobrich-selska*
	

	2
	Dobrich
	Dobrich*
	

	3
	Dobrich
	General Toshevo*
	

	4
	Pazardzhik
	Pazardzhik*
	

	5
	Pazardzhik
	Septemvri*
	

	6
	Veliko Tarnovo
	Veliko Tarnovo
	

	7
	Haskovo
	Haskovo*
	

	8
	Haskovo
	Dimitrovgrad*
	

	9
	Plovdiv
	Brezovo*
	

	10
	Plovdiv
	Rodopi*
	

	11
	Plovdiv
	Sadovo*
	

	12
	Kardzhali
	Krumovgrad*
	


Shënime. Simboli (*) nënkupton zonën e infektuar që bllokohet.

2. Certifikata veterinare të garantojë origjinën e ngarkesës së ardhur.
[bookmark: _GoBack]3. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuara termikisht, që vijnë nga vendet e sipërcituara në pikën 1.
4. Urdhri nr. 304, datë 24.4.2024, “Për disa masa mbrojtëse ndaj sëmundjes së influencës aviare me patogjenitet të lartë të shpendëve të shfaqur në shtetin e Bullgarisë”, shfuqizohet.
5. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

